Միլդրեդ Դրեսսելհաուզ

Միլդրեդ Դրեսսելհաուզ (, ծննդյան անուն` Միլդրեդ Սպիվակ,  հայտնի է որպես «ածխածնի գիտության թագուհի», ), ինստիտուտի առաջին կին պրոֆեսոր, Մասաչուսեթսի տեխնոլոգիական համալսարանի ֆիզիկայի և էլեկտրատեխնիկայի պատվավոր պրոֆեսոր։

Կենսագրություն 
Միլդրեդ Դրեսսելհաուզը ծնվել է Բրուքլինում, Լեհաստանից ներգաղթած հրեաների ընտանիքում։ Մեծացել է Բրոնքսում, ուր ընտանիքը տեղափոխվել էր 1934 թվականին։

Ավարտել է Նյու Յորք նահանգի Հանթեր քոլեջը, ապա կրթությունը շարունակել է Քեմբրիջի համալսարանում, որտեղ ստացել է Ֆուլբրայթի կրթաթոշակ, ինչպես նաև Հարվարդի համալսարանում։ 1958 թվականին Չիկագոյի համալսարանից ստացել է դոկտորի աստիճան։ Նախքան Լինքոլնի լաբորատորիայում (Lincoln Lab) աշխատելը մի քանի տարի հաճախել է Կոռնելի համալսարանի դասընթացներին։ 1987 թվականին Մասաչուսեթսի տեխնոլոգիական համալսարանից ստացել է պրոֆեսորի կոչում (ֆիզիկայի և էլեկտրական ճարտարագիտության պատվավոր պրոֆեսոր), 1985 թվականին ստացել է «ինստիտուտի պրոֆեսոր» (Institute Professor) կոչումը։

Պրոֆեսոր Դրեսսելհաուզը կարիերան սկսել է Մասաչուսեթսի տեխնոլոգիական համալսարանի Լինքհոլնի լաբորատորիայից։ Ողջ աշխատաժամանակը նա օգտագործել է մագնիսական օպտիկայի գերհաղորդականության հետազոտությունների համար, ինչպես նաև իրականացրել է մի շարք փորձեր, որոնց շնորհիվ հնարավոր է եղել  հասկանալ կիսամետաղների էլեկտրոնային կառուցվածքի, հատկապես գրաֆիտի հիմնարար բնույթը։ Դրեսսելհաուզը եղել է նանոտեխնոլոգիաների բնագավառի առավել փորձառու մասնագետներից, որոնք հենվում են ածխածնի տարբեր հատկությունների վրա։

1990 թվականին մետաղների և կիսամետաղների ուսումնասիրության, ինչպես նաև ակադեմիական գիտության և ճարտարագիտության մեջ ներդրում ունենալու համար Դրեսսելհաուզը պարգևատրվել է Ազգային գիտական մեդալով։ 2000-2001 թվականներին եղել է ԱՄՆ պետդեպարտամենտի գիտության հարցերով բաժնի ղեկավարը  (էներգետիկայի նախարարություն)։ 2004 թվականից ղեկավարել է Ֆիզիկայի ամերիկյան ինստիտուտը։

Պրոֆեսոր Դրեսսելհաուզը նաև կատարել է Ամերիկյան ֆիզիկայի հասարակության, Գիտության զարգացման ամերիկյան ասոցիացիայի (American Association for the Advancement of Science) նախագահի պարտականությունները, ինչպես նաև ԱՄՆ Ազգային ակադեմիայի գանձապետի պարտականությունները։   (United States ազգային ակադեմիա ՀՀ Գիտությունների)։ Դրեսսելհաուզը իր ժամանակից հատկացրել է նաև գիտական գործունեությունում ներգրավված և ակտիվ գործունեություն ծավալող կանանց աջակցմանը։

Դրեսսելհաուզը հայտնի է նաև թերմոէլեկրականության, գրաֆիտի հատկությունների, գրաֆիտի ալոտրոպային միացությունների, ածխածնային նանոխողովակների ուսումնասիրության բնագավառում իր ունեցած ավանդի համար։

Ամուսնացած է եղել հայտնի տեսաբան Ժենե Դրեսսելհաուզի հետ, ունեցել են չորս երեխա։

Պարգևներ, մրցանակներ 
 ԱՄՆ ազգային գիտական մեդալ (1990)
 Կոմպտոնի մեդալ (2000)
 IEEE հիմնադիրների մեդալ (2004)
 Հարոլդ Պենդերի մրցանակ (2006)
 «Կանայք գիտության բնագավառում» Լ՛Օրել-ՅՈՒՆԵՍԿՕ մրցանակ (2007)
 Էրստեդի մրցանակ (2008)
 Օլիվեր Բակլիի մրցանակ (2008)
 Էնրիկո Ֆերմի մրցանակ (2010)
 Կավլիի մրցանակ (2012)
 Ազատության նախագահական մեդալ (2014)
 IEEE պատվո մեդալ (2015)
 Օքսֆորդի պատվո մեդալ (2016)
 Բենջամին Ֆրանկլինի մեդալ (2017)

Ընտրված հրապարակումներ

Ծանոթագրություններ

Արտաքին հղումներ 
 Freeview video interview with Millie Dresslhaus by the Vega Science Trust 
 Homepage  
 Dresselhaus's MIT Page  
 Biography of Dresselhaus from IEEE

Ծանոթագրություններ 

Ամերիկացի կին ֆիզիկոսներ
Ֆիզիկոսներ այբբենական կարգով
Հարվարդի համալսարանի շրջանավարտներ
Պրոֆեսորներ
ԱՄՆ-ի գիտությունների ազգային ակադեմիայի անդամներ
Չիկագոյի համալսարանի շրջանավարտներ
Ամերիկացի ճարտարագետներ
Քեմբրիջի համալսարանի շրջանավարտներ
Կոռնելի համալսարանի շրջանավարտներ
Ամերիկացի կին ճարտարագետներ
20-րդ դարի գիտնականներ
Ամերիկյան փիլիսոփայական ընկերության անդամներ